stanford-oval/wikipedia huggingface dataset:
กีฬามหาวิทยาลัยแห่งประเทศไทย ครั้งที่ 38
รางวัล

หลังการแข่งขันกีฬามหาวิทยาลัยแห่งประเทศไทย ครั้งที่ 38 เสร็จสิ้นลงแล้ว คณะกรรมการกีฬามหาวิทยาลัยแห่งประเทศไทยได้คัดเลือกและมอบรางวัลนักกีฬาดีเด่นและทีมกีฬาดีเด่น ดังนี้
ประเภทบุคคล
มีสถิติ
ชาย ได้แก่ รดมยศ มาตเจือ นักว่ายน้ำ จาก จุฬาลงกรณ์มหาวิทยาลัย ได้ 6 เหรียญทอง 3 เหรียญเงิน 1 เหรียญทองแดง
หญิง ได้แก่ ณัสญ์ศยา สู่สุข นักว่ายน้ำ จาก มหาวิทยาลัยธรรมศาสตร์ ได้ 5 เหรียญทอง 2 เหรียญเงิน
ไม่มีสถิติ
ชาย ได้แก่ ภาคย์ วัฒนาพร นักเทควันโด จาก มหาวิทยาลัยเกษตรศาสตร์
หญิง ได้แก่ วันวิสา หมื่นจิตร นักยูโด จาก มหาวิทยาลัยเกษมบัณฑิต
ประเภททีม
มีสถิติ
ชาย ได้แก่ ทีมว่ายน้ำผลัดฟรีสไตล์ 4X200 ม. จาก จุฬาลงกรณ์มหาวิทยาลัย
หญิง ได้แก่ ทีมวิ่งผลัด 4X100 ม. จาก มหาวิทยาลัยมหิดล
ไม่มีสถิติ
ชาย ได้แก่ ทีมรักบี้ จาก มหาวิทยาลัยธรรมศาสตร์ แชมป์สมัยที่ 5 ติดต่อกัน
หญิง ได้แก่ ทีมบาสเกตบอล จาก มหาวิทยาลัยกรุงเทพ
นอกจากนี้ มหาวิทยาลัยสยามได้รับถ้วยพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร รางวัลชนะเลิศเหรียญรวม (ชาย) เหรียญรวม (หญิง) กรีฑาอุดมศึกษาแห่งประเทศไทยไปด้วย
แหล่งข้อมูลอื่น

เว็ปไซต์หลักกีฬามหาวิทยาลัยแห่งประเทศไทย ครั้งที่ 38 จามจุรีเกมส์ เก็บถาวร 2010-06-18 ที่ เวย์แบ็กแมชชีน
| ก่อนหน้า |  | กีฬามหาวิทยาลัยแห่งประเทศไทย ครั้งที่ 38 |  | ถัดไป |
| --- | --- | --- | --- | --- |
| กีฬามหาวิทยาลัยแห่งประเทศไทยครั้งที่ 37  (มหาวิทยาลัยธรรมศาสตร์) |  | กีฬามหาวิทยาลัยแห่งประเทศไทย  (15 - 22 มกราคม พ.ศ. 2554) |  | กีฬามหาวิทยาลัยแห่งประเทศไทยครั้งที่ 39  (มหาวิทยาลัยสงขลานครินทร์) |
| ด ค กกีฬามหาวิทยาลัยแห่งประเทศไทย |
| --- | --- |
การแข่งขัน:  2513 เชียงใหม่  2515 จุฬาลงกรณ์  2517 ธรรมศาสตร์  2518 ศรีนครินทรวิโรฒ  2519 จฬ.–มก.–มธ.–มม.–มร.–มศว–สพบ.  2521 จฬ.–มก.–มม.–สจ.  2522 กรุงเทพมหานคร  2523 เชียงใหม่  2524 กรุงเทพมหานคร  2525 ศรีนครินทรวิโรฒ  2526 จุฬาลงกรณ์  2527 ขอนแก่น  2528 รามคำแหง  2529 สงขลานครินทร์  2530 ศรีนครินทรวิโรฒ  2531 เชียงใหม่  2532 ขอนแก่น  2533 รามคำแหง  2534 มหิดล  2535 เกษตรศาสตร์  2536 จุฬาลงกรณ์  2537 ธรรมศาสตร์  2538 แม่โจ้  2539 รามคำแหง  2540 มหิดล  2541 เกษตรศาสตร์  2542 ศรีนครินทรวิโรฒ  2543 ณิวัฒนา  2544 ธรรมศาสตร์  2545 ศรีปทุม  2546 เชียงใหม่  2547 เทคโนโลยีสุรนารี  2548 มหิดล  2549 ศรีนครินทรวิโรฒ  2550 วลัยลักษณ์  2551 รามคำแหง  2552 ธรรมศาสตร์  2553 จุฬาลงกรณ์  2554 สงขลานครินทร์  2555 สถาบันการพลศึกษา  2556 ขอนแก่น  2557 เกษตรศาสตร์  2558 อุบลราชธานี  2559 เทคโนโลยีสุรนารี  2560 ราชมงคลธัญบุรี  2561 ราชภัฏอุบลราชธานี  2562 รังสิต  2566 ราชภัฏอุดรธานี  2567 เกษตรศาสตร์  2568 ธรรมศาสตร์ 
โปสเตอร์ประชาสัมพันธ์อย่างเป็นทางการ
สถานีจอดรถโดยสารภายในจุฬาลงกรณ์มหาวิทยาลัย
กระรอก : ตัวนำโชคในจามจุรีเกมส์
สนามกีฬาจุฬาลงกรณ์มหาวิทยาลัย
น้ำอัดลม

แก้วโคล่า เสิร์ฟพร้อมก้อนน้ำแข็ง
น้ำอัดลม เป็นเครื่องดื่มชนิดหนึ่งที่ไม่มีส่วนผสมของแอลกอฮอล์ มีสีสันแตกต่างกันไป มีคนนิยมดื่มมากและสามารถหาซื้อได้ทั่วไปในร้านที่ขายเครื่องดื่ม นิยมบรรจุในรูปแบบกระป๋อง ขวดแก้ว ขวดพลาสติก เป็นต้น
ส่วนประกอบ

น้ำอัดลมมีส่วนประกอบที่สำคัญ 3 ส่วน คือ น้ำ (น้ำนี้จะต้องเป็นน้ำสะอาด สามารถใช้น้ำประปา แต่ส่วนใหญ่แล้วจะมาจากน้ำบาดาลที่ผ่านการกรองและฆ่าเชื้อโรคด้วยคลอรีน), น้ำตาล, สารปรุงแต่งที่เรียกว่าหัวเชื้อ ซึ่งเป็นส่วนผสมของสารที่ให้กลิ่นและสี, และกรดคาร์บอนิกซึ่งถูกอัดเข้าในภาชนะบรรจุ บางครั้งมีส่วนผสมของน้ำผลไม้เล็กน้อย น้ำอัดลมแต่ละยี่ห้อก็มีส่วนผสมลับเฉพาะของตนเอง
กรดคาร์บอนิกในภาชนะบรรจุเมื่อสัมผัสอากาศ จะแยกตัวเป็นก๊าซคาร์บอนไดออกไซด์กับน้ำ เป็นฟองที่เกิดขึ้นเวลาเปิดขวดหรือกระป๋อง การเขย่าก็เป็นการกระตุ้นปฏิกิริยาของกรดคาร์บอนิกให้เกิดเร็วขึ้นและมากขึ้น ฟองก๊าซคาร์บอนไดออกไซด์ก็เกิดมากขึ้นจนล้นภาชนะได้
น้ำอัดลมแบ่งออกได้เป็น 2 ประเภท ตามลักษณะเฉพาะของกลิ่นรสและสีของผลิตภัณฑ์ ดังนี้
น้ำอัดลมรสโคล่า – น้ำอัดลมประเภทนี้ปรุงแต่งด้วยหัวน้ำสกัดจากผลโคล่าซึ่งมีกาแฟอีนอยู่ด้วย ปริมาณของคาเฟอีนในน้ำอัดลมชนิดโคล่าก็จะแตกต่างกันไปตามยี่ห้อ สำหรับสีน้ำตาลเข้มที่เป็นที่มาของสีน้ำดำนั้น มาจากสีผสมอาหารที่เป็นสีของน้ำตาลเคี่ยวไหม้
น้ำอัดลมที่ไม่ใช่โคล่า – ได้แก่น้ำอัดลมใสไม่มีสีที่ปรุงแต่งด้วยหัวน้ำเชื้อเลมอน-ไลม์ และน้ำอัดลมที่ปรุงแต่งกลิ่นรสเลียนแบบน้ำผลไม้ เช่น ส้ม องุ่น มะนาว ลิ้นจี่ น้ำหวานอัดลม พวกน้ำเขียว น้ำแดง และรูทเบียร์ เป็นต้น น้ำอัดลมเหล่านี้ส่วนใหญ่แล้วจะไม่มีคาเฟอีน เนื่องจากไม่ได้ปรุงแต่ด้วยหัวน้ำเชื้อชนิดโคล่า อย่างไรก็ตามอาจมีการเติมคาเฟอีนสกัดเล็กน้อยในส่วนผสม เพื่อให้ได้ฤทธิ์กระตุ้นของคาเฟอีน ทำให้รู้สึกสดชื่นกระปรี้กระเปร่า
ดูเพิ่ม

โค้ก
เป๊ปซี่
โซดา
ไวน์
น้ำโคล่า
ฟอร์เอฟเวอร์

| ฟอร์เอฟเวอร์ (Forever) |
| --- | --- |
ชื่อเกิด: ฟอร์เอฟเวอร์ (Forever)
ที่เกิด: กรุงเทพฯ ประเทศไทย
แนวเพลง: สตริง, ป็อป, นิวเวฟ
ช่วงปี: พ.ศ. 2524 - 2538
ค่ายเพลง: นิธิทัศน์ โปรโมชั่น

สมาชิก: ปรีชา ศิริบุญส่ง สุทธิชัย เทวพิทักษ์ มนตรี กิตติกัลป์ สมบุญ โชติหิรัญพาณิชย์ วิรุฬ สกุลทรัพย์ไพศาล นิฤทธิ์ มณีจำนงค์ นิโรจน์ วงศ์ไชยชุติกร สหพล จุลวงศ์

อดีตสมาชิก: ไชยรัตน์ ปฏิมาปกรณ์ (2524 - 2526)
ฟอร์เอฟเวอร์ (Forever) เป็นวงดนตรีของไทยช่วงยุค 80 สังกัดค่าย นิธิทัศน์ โปรโมชั่น ออกอัลบั้มทั้งหมด 8 อัลบั้ม ก่อนจะแยกย้ายกันไปทำงานอย่างอื่น โดยเหลือสมาชิกในยุคต่อมาเพียง 5 คนคือ สุทธิชัย/มนตรี/สมบุญ/นิโรจน์/วิรุฬ ซึ่งเป็นยุคที่ทางวง Forever มักออกงานประเภทนำเพลงเก่ามาร้องใหม่มากกว่า
สมาชิก

ปรีชา ศิริบุญส่ง (ชา) - กีตาร์
สุทธิชัย เทวพิทักษ์ (จุ่น) - กีตาร์
มนตรี กิตติกัลป์ (จืด) - เบส
สมบุญ โชติหิรัญพาณิชย์ (กอล์ฟ) - แซ็กโซโฟน, คีย์บอร์ด
วิรุฬ สกุลทรัพย์ไพศาล (ดำ) - คีย์บอร์ด, ร้องนำ
นิฤทธิ์ มณีจำนงค์ (เก๋) - ทรัมเป็ต, คีย์บอร์ด
นิโรจน์ วงศ์ไชยชุติกร (โรจน์) - กลอง
สหพล จุลวงศ์ (อั้น) - ร้องนำ, กีตาร์
ผลงานเพลง > อัลบั้มปกติ > ชุด พอฝัน (พ.ศ. 2527)

ความหวังหลังรอยยิ้ม
โลกกว้าง ทางแคบ
ไม่ลืมรัก
ฉันคืออะไร
ร้องเพลงกันเถิด
I LOVE YOU
ดวงตาเธอฟ้อง
พอฝัน
ด.ญ.พวงมาลัย
เพื่อนคนเก่ง
เจ้าพระยาวันนี้
SHA LA LA
ผลงานเพลง > อัลบั้มปกติ > ชุด สวยซึ้งใจ (พ.ศ. 2528)

สวยซึ้งใจ
ชาวทะเล
จีบไม่เป็น
สื่อตาภาษาใจ
ป่าเขาลําเนาไพร
GIVE IT UP
คําสัญญา
ใครเปลี่ยนใจเธอ
รักสับสน
ท่องไปใต้ทะเล
ลูกของแม่
KNIFE
ผลงานเพลง > อัลบั้มปกติ > ชุด สายลม (พ.ศ. 2529)

สายลม
หัวเราะ
ดำกับหมาน้อย
อย่ามองผ่านฉัน
ได้แต่มอง
ขอเพียงเพื่อนกัน
ด้วยปีกรัก
คุณไปรษณีย์
รักครั้งสุดท้าย
รักคือบทเรียน
รับเละ
รักหน่อยนะ
ผลงานเพลง > อัลบั้มปกติ > ชุด อยากจะรัก (พ.ศ. 2529)

ถลำรัก
อยากจะรัก
ลูกแมว
รักเจ้าเอ๋ย
อาลัย
ทำไม
คอยเธอ
ถ้าจะห่าง
คนปากแข็ง
ผูกใจไว้ด้วยรัก
ห้ามเธอไปรักใคร
อยากจะรัก (Instrumental)
ผลงานเพลง > อัลบั้มปกติ > ชุด หัวใจเธอมีหรือเปล่า (พ.ศ. 2531)

ปาป๊า มาม้า
บ๊าย บาย (Bye Bye)
หัวใจเธอมีหรือเปล่า
เพราะเป็นเธอ
โลกของเรา
วิศวกรหัวใจ
เธอคนเดียว
ขอโทษหน่อย
ฝากใจ
หัวใจที่เหมือนเดิม
รักของเรา
แจกรัก
ผลงานเพลง > อัลบั้มปกติ > ชุด ดำดีดูดี (พ.ศ. 2532)

ถามเจ๊
ดำดี
จบแล้วลืม
ใจอ่อน
หัวใจเราเหมือนกัน
รักต้องลุย
ฉันคนนี้
ยืดอกฟันฝ่า
แด่คนที่รักเธอ
เอาใจเธอคืนไป
วันของเรา
ผลงานเพลง > อัลบั้มปกติ > ชุด จริงใจ (พ.ศ. 2533)

จริงหรือเปล่า
ไม่เอาไม่เป็นไร
บอกกับใจ
ทีเขาทีเรา
ขอบใจ
รู้แล้ว
จะเอาไง
เสแสร้ง
กระชากใจ
1.2.3. ชู๊ด
ทีเขาทีเรา (Jingle)
ผลงานเพลง > อัลบั้มพิเศษ

ชุด Love You Forever (พ.ศ. 2530)
ชุด วันนั้น..วันนี้ (พ.ศ. 2530)
ชุด Super Boom - ซูเปอร์บูม (พ.ศ. 2534)
ชุด ฮิตเป็นตัน 1 - 2 (พ.ศ. 2536)
ชุด Classic XO (พ.ศ. 2537)
ชุด MEGADANCE 1 (พ.ศ. 2537)
ชุด Love Song 1 - 2 (พ.ศ. 2537 - 2538) เป็นการนำทำนองเพลงจีนที่เคยเป็นเพลงไทยมาใส่เนื้อสากล
ผลงานเพลง > อีพี

ชุด Forever Again (พ.ศ. 2561)
ผลงานเพลง > ซิงเกิล

เพลง รักลื้อคนเดียว (พ.ศ. 2562)
ผลงานการแสดง > ภาพยนตร์

18 กะรัต (พ.ศ. 2528) ดำ คู่กับ ดิศราพร อิศรางกูร ณ อยุธยา & กอล์ฟ คู่กับ สุจิตรา อินทรภักดี
ผลงานการแสดง > ละครโทรทัศน์

ชมรมต่อต้านผู้หญิง (พ.ศ. 2531) ช่อง 5
ผลงานการแสดง > โฆษณา

วาเป๊กซ์ (พ.ศ. 2531) อั้น คู่กับ แหม่ม พัชริดา วัฒนา
ข้าวต้ม

| --- | --- |
ข้าวต้มใส่ผัก
มื้อ: อาหาร
อุณหภูมิเสิร์ฟ: ร้อน
ส่วนผสมหลัก: ข้าว, ผัก, เนื้อสัตว์, เครื่องปรุงรส
รูปแบบอื่น: โจ๊ก
 ตำราอาหาร: ข้าวต้ม   สื่อ: ข้าวต้ม
ข้าวต้ม เป็นอาหารชนิดหนึ่ง ทำมาจากข้าว โดยวิธีการทำจะคล้าย ๆ กับการหุงข้าวด้วยหม้อปกติ แต่จะแตกต่างกันตรงที่ข้าวต้มจะใส่น้ำมากกว่าการหุงข้าวธรรมดา ระยะเวลาในการทำก็จะใกล้เคียงกับการหุงข้าวธรรมดาหรืออาจจะนานกว่า ข้าวต้มมีหลายประเภทมีทั้งข้าวต้มขาวและข้าวต้มหมู ในบางประเทศอาจใช้ข้าวโอ๊ต ข้าวสาลี ข้าวบาร์เลย์ หรือนำข้าวไปต้มในนม ถ้าต้มนานเกินไปจะกลายเป็นโจ๊ก ซึ่งบางประเทศก็ถือว่าข้าวต้มและโจ๊กก็คืออาหารชนิดเดียวกัน
ประเภทของข้าวต้ม

ข้าวต้มขาว จะเป็นข้าวต้มธรรมดาและไม่มีรสชาติ มักรับประทานกับกับข้าวหลายๆอย่าง เช่น ไข่เค็ม เป็นต้น
ข้าวต้มหมู วิธีการหุงจะคล้ายๆ ข้าวต้มขาว แต่ข้าวต้มหมูจะใส่กระดูกหมูลงไปด้วยทำให้ข้าวต้มหมูมีรสชาติดีกว่า
ข้าวต้มสามกษัตริย์ เป็นเมนูที่คิดค้นขึ้นโดยรัชกาลที่ 5 ระหว่างเสด็จประพาสต้น วิธีทำเหมือนข้าวต้มหมู แต่ไม่ใส่หมู ใส่ปลาทู, ปลาหมึก และกุ้ง แทน
ทางหลวงแผ่นดินหมายเลข 130

|  ทางหลวงแผ่นดินหมายเลข 130 |
| --- | --- |
ทางเข้าสะพานมิตรภาพไทย–พม่า แห่งที่ 2,  ถนนเลี่ยงเมืองแม่สอด
ข้อมูลของเส้นทาง

ส่วนหนึ่งของ 
 
ความยาว: 17.262 กิโลเมตร (10.726 ไมล์)
ทางแยกที่สำคัญ
ปลายทางทิศใต้:  ทล.12 ใน อ.แม่สอด จ.ตาก
 :    ทล.105 ใน อ.แม่สอด จ.ตาก 
ปลายทางทิศตะวันตก: สะพานมิตรภาพไทย–พม่า แห่งที่ 2 ใน อ.แม่สอด จ.ตาก
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 130 สายทางเข้าสะพานข้ามแม่น้ำเมยแห่งที่ 2 ที่แม่สอด เป็นทางหลวงแผ่นดินในอำเภอแม่สอด จังหวัดตาก เป็นถนนขนาด 4 ช่องจราจร สร้างขึ้นพร้อมกับสะพานมิตรภาพไทย–พม่า 2 ตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข 130 สายทางเข้าสะพานข้ามแม่น้ำเมยแห่งที่ 2 ที่แม่สอด ตอนบ้านหนองบัว – บ้านวังตะเคียน พ.ศ. 2559 โดยเป็นการแบ่งเบาภาระการจราจรของสะพานแห่งที่ 1 และรองรับการเปิดประชาคมเศรษฐกิจอาเซียน (Asean Economics Community; AEC) บนเส้นทางระเบียงเศรษฐกิจ (East-West Economic Corridor) และที่ชายแดนไทย–พม่า อำเภอแม่สอด จังหวัดตาก เป็นประตูการค้าชายแดนการค้าอาเซียนในยุค AEC ของด่านพรมแดนแม่สอด–เมียวดี และตามประกาศจัดตั้งเขตพัฒนาเศรษฐกิจพิเศษที่ 1/2558 เรื่องกำหนดพื้นที่เขตพัฒนาเศรษฐกิจพิเศษ มีลักษณะเป็นถนนเลี่ยงตัวเมืองแม่สอดรอบนอก มีจุดเริ่มต้นที่ทางหลวงแผ่นดินหมายเลข 12 ที่ตำบลแม่ปะ อำเภอแม่สอด จังหวัดตาก ตรงไปด้านทิศเหนือ จากนั้นโค้งไปทางทิศตะวันตก อ้อมตัวอำเภอแม่สอดในแนวทิศเหนือ ผ่านทางหลวงแผ่นดินหมายเลข 105 ทางหลวงชนบท ตก.3002 และไปสิ้นสุดที่ด่านพรมแดนแม่สอดแห่งที่ 2 มีระยะทางรวม 17.262 กิโลเมตร ซึ่งทางหลวงสายนี้ได้กำหนดให้เป็นส่วนหนึ่งของทางหลวงเอเชียสาย 1
รอยัล คลิฟ โฮเต็ลส์ กรุ๊ป

| รอยัล คลิฟ โฮเต็ลส์ กรุ๊ป |
| --- | --- |
สระ อินฟินนี่ ที่ รอยัล คลิฟ บีช โฮเต็ล

ข้อมูลทั่วไป
ที่ตั้ง: พัทยา, ประเทศไทย
เปิดใช้งาน: ในปี พ.ศ. 2516 หรือ ค.ศ. 1973
การออกแบบและการก่อสร้าง
รางวัล: 210+
ข้อมูลอื่น
จำนวนห้อง: 1090
จำนวนร้านอาหาร: 11
เว็บไซต์
http://www.royalcliff.com
รอยัล คลิฟ โฮเต็ลส์ กรุ๊ป เป็นโรงแรมแบบอย่างสถานพักตากอากาศ ระดับ 5 ดาว ภายในประกอบด้วย4 โรงแรม (Royal Cliff Beach, Royal Cliff Beach Terrace, Royal Cliff Grand และ Royal Wing Suites&Spa) และศูนย์ประชุมมาตรฐานระดับสากล 1 ศูนย์ โรงแรมมีเนื้อที่กว่า 100 ไร่ ตั้งอยู่ระหว่างหาดจอมเทียนและพัทยาใต้ ริมชายฝั่งทะเลตะวันออกของอ่าวไทย ประเทศไทย รอยัล คลิฟ โฮเต็ลส์ กรุ๊ป ได้รับรางวัลทรงเกียรติมากมาย และนับเป็นโรงแรมแห่งแรกในเอเชียที่ได้รับรางวัลและยกย่องให้อยู่ในหอเกียรติยศแห่งการท่องเที่ยว Travel Trade Gazette (TTG)
ประวัติ

รอยัล คลิฟ โฮเต็ลส์ กรุ๊ป ตั้งอยู่ เลขที่ 353 ม.12 ถ.พระตำหนัก ต.หนองปรือ อ.บางละมุง จ.ชลบุรี ได้เริ่มเปิดดำเนินการครั้งแรก ในปี พ.ศ. 2516 โดยเริ่มให้บริการโรงแรม รอยัล คลิฟ บีช เทอเรซ เป็นแห่งแรก ด้วยห้องพักจำนวน 106 ห้อง และในปีต่อมาได้ดำเนินการเปิดให้บริการโรงแรม รอยัล คลิฟ บีช โฮเต็ล เพิ่มเติม ซึ่งตลอดระยะเวลา 12 ปี ที่โรงแรมทั้ง 2 แห่งได้เปิดบริการนั้น ได้รับการชื่นชมให้เป็นโรงแรมที่พักที่มีความสวยงามมากแห่งหนึ่งของเมืองพัทยา ต่อมาทางคณะผู้บริหารได้ดำเนินการเปิดโรงแรมขึ้นอีก 1 แห่ง ในปี พ.ศ. 2529 โรงแรม รอยัล วิง สวีท สปา ซึ่งครั้งนั้นได้รับพระมหากรุณาธิคุณจาก พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินเป็นองค์ประธานในพิธีเปิดอาคาร และในปี พ.ศ. 2535 โรงแรม รอยัล คลิฟ แกรนด์ โอเต็ล ได้ดำเนินการก่อสร้างอาคารหลังที่ 4 เสร็จสิ้นเรื่อยมาจนถึงปัจจุบัน ซึ่งโรงแรมแห่งนี้ครั้งหนึ่งได้รับการจัดอันดับให้เป็นโรงแรมที่พักที่ดีที่สุดเป็นอันดับที่ 1 ของเมืองพัทยา
ต่อมาในช่วงปลายปี 2542 ทางโรงแรมได้สร้างสิ่งอำนวยความสะดวกสำหรับการประชุมสัมมนาและแสดงสินค้านานาชาติในบริเวณเดียวกันอย่างศูนย์ประชุมพีช Pattaya Exhibition and Convention Hall (PEACH)  ศูนย์แสดงสินค้าและประชุมสัมมนาครบวงจรมาตรฐานระดับโลกขนาดใหญ่ซึ่งสามารถรองรับผู้เข้าร่วมประชุมได้กว่า 10,000 คน
ตลอดระยะเวลาที่ผ่านมา รอยัล คลิฟ โฮเต็ลส์ กรุ๊ป ได้รับความไว้วางใจให้เป็นสถานที่จัดการประชุมสัมมนาสำคัญระดับภูมิภาคมากมาย อาทิ การประชุมสุดยอดผู้นำอาเซียน เมื่อปี พ.ศ. 2552, ปี พ.ศ. 2534 การประชุมการเจรจาสันติภาพในกัมพูชา(เขมรสามฝ่าย), การประชุมร่างรัฐธรรมนูญแห่งราชอาณาจักรไทย พุทธศักราช 2540, และการประชุมความร่วมมือทางเศรษฐกิจของคณะทำงานด้านการท่องเที่ยวในภาคพื้นเอเชีย-แปซิฟิค หรือ เอเปค (APEC) โดยมีผู้แทนจากกลุ่มประเทศสมาชิกเข้าร่วมประชุมจาก 21 ประเทศ
ในเดือน เมษายน ปี พ.ศ. 2552 ที่ผ่านมา การประชุมสุดยอดผู้นำอาเซียนกับประเทศคู่เจรจา ที่กระทรวงการต่างประเทศและรัฐบาลไทยเป็นเจ้าภาพจัดการประชุม แต่ภายหลังการมีการประกาศยุติและเลื่อนประชุมอาเซียนออกไปในทันทีอย่างไม่คาดคิด ในวันสุดท้ายของการประชุม ภายหลังเกิดเหตุการณ์การชุมนุมบุกยึดสถานที่ประชุมอาเซียน โดยกลุ่มผู้ชุมนุมกว่า 100 คน ทำให้ผู้นำอาเซียนทยอยเดินทางกลับออกจากโรงแรมโดนเฮลิคอปเตอร์ ส่วนผู้เข้าร่วมประชุมและกลุ่มผู้ชุมนุมก็ทยอยกลับกันกลับออกจากโรงแรม โดยไม่มีผู้เข้าร่วมประชุม แขกผู้เข้าพัก พนักงาน หรือผู้ใดได้รับบาดเจ็บจากเหตุการณ์การชุมนุมครั้งนี้
สิ่งอำนวยความสะดวกและบริการ

ภายใน รอยัล คลิฟ โฮเต็ลส์ กรุ๊ป ประกอบด้วย โรงแรมระดับ 5 ดาวไว้ถึง 4 แห่ง รวมห้องพัก 1,090 ห้อง, 10 ห้องอาหาร, 10 บาร์, 5 สระว่ายน้ำ, 2 สปา, โรงเรียนสอนศิลปการทำอาหารไทย รอยัล คลิฟ, ศูนย์ออกกำลังกาย รอยัล คลิฟ สปอร์ต แอนด์ ฟิตเนส คลับ, 7 สนามเทนนิส, 2 สนามสควอช, สนามพัตกอล์ฟ 4 หลุม, 2 ชายหาดส่วนตัว, ศูนย์แสดงสินค้าและประชุมสัมมนาครบวงจรมาตรฐานระดับโลก, 3 ห้องบอลรูม, 54 ห้องประชุมย่อย และบริการเรือสำราญคาทามาราน
แขกผู้เข้าพักที่มีชื่อเสียงของโรงแรม

ตลอดระยะเวลากว่า 30 ปีที่ผ่านมา รอยัล คลิฟ โฮเต็ลส์ กรุ๊ป ได้ให้การต้อนรับแขกผู้เข้าพัก ซึ่งเป็นบุคคลสำคัญและผู้นำจากประเทศต่างๆทั่วโลก อีกทั้งนักร้องนักแสดงมากมาย ตั้งแต่ พระมหากษัตริย์แห่งราชอาณาจักรสวีเดน, อดีตประธานาธิบดี สหรัฐอเมริกา Jimmy Carter, นักแสดงอย่าง Roger Moore, William Hurt และ Britt Ekland รวมไปถึงนักกีฬาที่ชื่อเสียงระดับโลกอย่าง Nikolay Davydenko, Mikhail Youzhny, Nicolas Kiefer และ ภราดร ศรีชาพันธุ์ ซึ่งจะมาพักเก็บตัวฝึกซ้อมที่ศูนย์ออกกำลังกายของโรงแรมอยู่เป็นประจำ
นอกจากนี้รอยัล คลิฟ โฮเต็ลส์ กรุ๊ป ได้มีโอกาสให้การต้อนรับบุคคลสำคัญระดับผู้ปกครองประเทศ ซึ่งได้มาพักที่โรงแรม อาทิ สมเด็จพระราชาธิบดีอัลแบร์ ที่ ๒ พระมหากษัตริย์แห่งราชอาณาจักรเบลเยียม, สุลต่านแห่งบรูไน ดารุสสาลาม อัสรีนาส มัชฮาร์ ฮาคิม, พระมหากษัตริย์แห่งราชอาณาจักรสวาซิแลนด์, สมเด็จเจ้านโรดม สีหนุ กษัตริย์แห่งกัมพูชา และสมเด็จพระราชินีนโรดม มณีนาถ สีหนุ แห่งกัมพูชา, เจ้าชายและเจ้าหญิงอากิชิโนแห่งญี่ปุ่น, นายกรัฐมนตรีแห่งสาธารณรัฐสิงคโปร์ นายลี กวน ยู และ นายลี เซียน หลุง, ประธานาธิบดีสาธารณรัฐฟิลิปปินส์ นางกลอเรีย มาคาปากัล อาร์โรโย, ประธานาธิบดีเกาหลีใต้ นายลี เมียง บัค, นายกรัฐมนตรีกัมพูชา สมเด็จฮุนเซ็น และ นายกรัฐมนตรีแห่งราชอาณาจักรไทย นายอภิสิทธิ์ เวชชาชีวะ
ร้านอาหาร Breezeo
ขนมปัง

ขนมปัง
ขนมปัง เป็นอาหารที่ทำจากแป้งสาลีที่ผสมกับน้ำและยีสต์ หรือผงฟู นอกจากนี้ยังมีการใช้ส่วนผสมอื่น ๆ เพื่อแต่งสี รสชาติและกลิ่น แตกต่างกันไปตามแต่ละประเภทของขนมปัง และ แต่ละประเทศที่ทำ โดยนำส่วนผสมมาตีให้เข้ากันและนำไปอบ ขนมปังมีหลายประเภท เช่น ขนมปังฝรั่งเศส ขนมปังไรย์ หรือแม้กระทั่งเพรตเซิล ของขึ้นชื่อประเทศเยอรมนี เป็นต้น
ชาวสวิสที่อาศัยอยู่ตามทะเลสาบในยุคหินเป็นผู้ริเริ่มนำเมล็ดข้าวสาลีมาบดโดยใช้ครกหยาบ ๆ ตำ แล้วนำไปผสมน้ำ แล้วนำไปเทลงบนหินร้อนๆเพื่อให้สุก ผลที่ได้คือขนมปังที่ขึ้นฟูโดยไม่ได้ตั้งใจ ซึ่งค้นพบมากว่า 3,000 ปี ก่อนคริสตกาล ประวัติที่ยอมรับสืบเนื่องกันมาก็คือพวกทาสในสมัยราชวงศ์อียีปต์ ได้ผสมก้อนแป้งที่ลืมทิ้งไว้ลงไปในแป้งที่ผสมเสร็จใหม่ ๆ ผลที่ได้คือแป้งที่เบาและรสชาติดี
ประวัติ

ความรู้เกี่ยวกับขนมปัง ได้แพร่หลายจากอียิปต์ไปสู่ภูมิภาคต่าง ๆ แถบเมดิเตอร์เรเนียนในกลุ่มเยรูซาเล็มโบราณ รวมทั้งเมืองเล็กเมืองน้อยที่อยู่บนเส้นทางค้าขายของพวกตะวันออกกลาง การทำผลิตภัณฑ์เบเกอรี่ก็ได้เป็นที่ยอมรับกันอย่างกว้างขวาง ซึ่งในยุคนั้นขนมปังที่ผลิตออกมาจะมีขนาดเล็ก คล้ายกับขนมปังดินเนอร์โรลในปัจจุบัน คนโบราณส่วนมากนิยมใช้ขนมปังแบน ๆ ที่ไม่ทิ้งให้ขึ้นฟูในโอกาสพิเศษ เช่น พิธีทางศาสนา
พวกกลุ่มพ่อค้าชาวโพนิเชียน เป็นพวกแรกที่เผยแพร่การทำขนมปังในขณะที่พวกเขามุ่งไปค้าขายทางตะวันออก ไปยังเปอร์เซียและไกลกว่านั้น และดูเหมือนว่า ชาวกรีกยุคแรกได้เรียนรู้การทำขนมปังที่ขึ้นฟูมาจากพวกกลุ่มโพนิเซียน 1,000 ปีก่อนคริสตกาล
ในศตวรรษต่อมา วิวัฒนาการในศิลปะการทำขนมปังก้าวหน้ามาก พวกกลุ่มก้าวหน้ากรีกได้ประดิษฐ์หินโม่แป้งสาลี และผลิตแป้งออกมาถึงสี่ชนิด ซึ่งชนิดหนึ่งนั้นเป็นแป้งขาว White flour ได้ดัดแปลงเตาอบแบบอียีปต์โบราณมาเป็นเตาอบแบบใช้อิฐก่อเป็นรูปโดม ซึ่งมีประสิทธิภาพมากยิ่งขิ้น พวกกรีกนั้นใช่แต่จะเป็นผู้ผลิตขนมปังขาวที่มีคุณภาพเยี่ยมเท่านั้น แต่ยังได้ผลิตขนมเค้ก และขนมนานาชนิด โดยใช้ส่วนผสมกับนม น้ำมัน เหล้าไวน์ เนยแข็ง และน้ำผึ้งผสมเข้าไปด้วย
ตลอดกาลสมัยเหล่านี้ จากกรีก ไปโรม ถึงยุโรปตอนกลาง ศิลปะการทำขนมอบดำเนินไปอย่างเชื่องช้า แต่ได้ผลคงที่ ความเจริญก้าวหน้าอย่างมหาศาลทางด้านวิทยาศาสตร์และเทคโนโลยี ได้ทำให้เกิดวิวัฒนาการอย่างใหญ่หลวงแก่การทำขนมอบในปัจจุบัน พื้นฐานของวิทยาการเหล่านี้ เนื่องมาจากสาเหตุใหญ่ 2 ประการ คือ ในกลางปี 1800 ได้มีการแนะนำเกี่ยวกับโรงโม่แป้งสาลี และได้มีการผลิตแป้งสาลีที่ดีออกสู่ตลาด และในตอนปลายศตวรรษนั้นได้มีการใช้ยีสต์ ซึ่งเป็นตัวสำคัญในการทำให้แป้งขนมปังขึ้นฟู และมีการใช้กันอย่างแพร่หลาย
ในปัจจุบันนี้ การทำขนมอบนั้นนับว่าเป็นศิลปะอย่างหนึ่ง ซึ่งต้องการความชำนาญเป็นอย่างมาก แต่วิวัฒนาการด้านเครื่องมือและเครื่องทุ่นแรงต่าง ๆ ที่ทันสมัยและมีประสิทธิภาพ ก็ได้รับการพัฒนาคิดค้นอย่างต่อเนื่องไม่ว่าจะเป็นเตาอบที่ควบคุมด้วยไมโครคอมพิวเตอร์ เครื่องแบ่งก้อนแป้งและปั้นกลมอัตโนมัติ เพื่อให้การทำขนมปังมีวิวัฒนาการ เจริญก้าวหน้า และทันสมัยต่อไปอย่างไม่หยุดยั้ง
ขนมปังนั้นสามารถทานได้เลย แต่โดยปกติจะทานกับเนย เนยถั่ว แยม เยลลี่ แยมส้ม น้ำผึ้ง หรือทำเป็นแซนด์วิช ขนมปังนั้นสามารถนำไปอบหรือปิ้งได้ และจะเสิร์ฟร้อนหรือเย็นก็ได้
ส่วนผสมที่สำคัญ

ส่วนผสมที่สำคัญของขนมปังมีดังนี้
แผ่นดินไหวในอิยาเปล พ.ศ. 2558

| --- | --- |
แผนภาพระดับความรุนแรงของแผ่นดินไหวโดย USGS
เวลาสากลเชิงพิกัด: 2015-09-16 22:54:32
รหัสเหตุการณ์ ISC: 611531714
USGS-ANSS: ComCat
วันที่ท้องถิ่น: 16 กันยายน ค.ศ. 2015 (2015-09-16)
เวลาท้องถิ่น: 19:54:32 CST (UTC-3)
ระยะเวลา: 120 วินาที
ขนาด: 8.3–8.4 Mw
ความลึก: 22.4 กิโลเมตร (USGS)
ศูนย์กลาง: 31°34′12″S 71°39′14″W﻿ / ﻿31.570°S 71.654°W﻿ / -31.570; -71.654﻿ (earthquake)
พื้นที่ที่ได้รับผลกระทบ: ชิลี   อาร์เจนตินา
ระดับความรุนแรงที่รู้สึกได้: IX (ร้ายแรง) 
สึนามิ: ใช่ (4.5 เมตร)
แผ่นดินไหวตาม: 31 คนในระดับ 6.0 Mw หรือรวมมากกว่า 5,000 คน (ณ มิถุนายน ค.ศ. 2017) 
ผู้ประสบภัย: เสียชีวิต 15 คนและหายตัว 6 คนในชิลี เสียชีวิต 1 คนแะมีผู้บาดเจ็บเล็กน้อยในอาร์เจนตินา
แผ่นดินไหวในอิยาเปล พ.ศ. 2558 เป็นแผ่นดินไหวขนาดใหญ่ที่เกิดขึ้นเมื่อวันที่ 16 กันยายน พ.ศ. 2558 ทางตอนใต้ของมหาสมุทรแปซิฟิก ห่างจากเมืองอิยาเปล นอกชายฝั่งประเทศชิลีราว 46 กิโลเมตร แผ่นดินไหวเกิดขึ้นเมื่อเวลา 19:54:32 น. ตามเวลาในประเทศชิลี (UTC–3) มีขนาดความรุนแรง 8.3-8.4 ตามมาตราขนาดโมเมนต์
ธรณีวิทยา

แผ่นดินไหวมีขนาด 8.3 ตามมาตราขนาดโมเมนต์ เกิดขึ้นเนื่องจากการเคลื่อนของรอยเลื่อนย้อนมุมต่ำ (thrust) บนรอยต่อระหว่างแผ่นเปลือกโลกนัซกากับแผ่นอเมริกาใต้ ตอนกลางของประเทศชิลี แผ่นนัซกาในบริเวณนี้เคลื่อนที่ไปทางทิศตะวันออก–ตะวันออกเฉียงเหนือ (ENE) ด้วยความเร็ว 74 มิลลิเมตรต่อปีเมื่อเทียบกับแผ่นอเมริกาใต้ และเริ่มมุดตัวลงใต้พื้นทวีปอเมริกาใต้บริเวณร่องลึกอาตากามา ซึ่งทอดตัวยาวขนานไปกับทวีปอเมริกาใต้ทั้งทวีป จุดเหนือศูนย์เกิดแผ่นดินไหวครั้งนี้อยู่ห่างจากร่องลึกไปทางทิศตะวันตกราว 85 กิโลเมตร แผ่นดินไหวที่เกิดขึ้นในภูมิภาคนี้มีความสอดคล้องกันทั้งในด้านขนาด ที่ตั้ง และกลไกการเกิด
โดยทั่วไปแล้วแผ่นดินไหวขนาดใหญ่มักจะแสดงในรูปของจุดบนแผนที่ แต่ความเป็นจริงแล้วศูนย์กลางของแผ่นดินไหวจะมีลักษณะเป็นพื้นที่ขนาดใหญ่ ซึ่งแผ่นดินไหวในครั้งนี้มีจุดศูนย์กลางครอบคลุมพื้นที่ขนาดยาวถึง 230 กิโลเมตร และกว้าง 100 กิโลเมตร
ประเทศชิลีตั้งอยู่บนเขตรอยต่อระหว่างแผ่นเปลือกโลกที่มีพลังมากที่สุดแห่งหนึ่งบนโลก ซึ่งทำให้พื้นที่ดังกล่าวมีประวัติการเกิดแผ่นดินไหวขนาดใหญ่มาตั้งแต่อดีต เช่น แผ่นดินไหวขนาด 8.8 เมื่อ พ.ศ. 2553 ทำให้มีผู้เสียชีวิตกว่า 500 คน และก่อให้เกิดความเสียหายในพื้นที่ตอนกลางของประเทศ โดยจุดศูนย์กลางแผ่นดินไหวมีขนาดยาว 400 กิโลเมตรทอดตัวไปตามรอยต่อของแผ่นเปลือกโลก ตั้งอยู่ทางใต้ของแผ่นดินไหวครั้งนี้ นอกจากนี้ยังมีแผ่นดินไหวเมื่อ พ.ศ. 2557 ขนาด 8.2 ใกล้กับเมืองอิกิเก และแผ่นดินไหวครั้งรุนแรงที่สุดในประวัติศาสตร์มนุษย์เมื่อ พ.ศ. 2503 ขนาด 9.5 Mw ทางภาคใต้ของประเทศ ในรอบร้อยปีที่ผ่านมา พื้นที่รัศมี 400 กิโลเมตรรอบจุดศูนย์กลางแผ่นดินไหวในครั้งนี้ได้เกิดแผ่นดินไหวขนาดมากกว่า 7 Mw มาแล้ว 15 ครั้ง
ผลกระทบ

หลังเหตุแผ่นดินไหว เบื้องต้นรัฐบาลชิลีได้ประกาศยอดผู้เสียชีวิต 5 รายและบาดเจ็บอีกอย่างน้อย 20 คน จนถึงปัจจุบันมีผู้เสียชีวิตทั้งหมด 14 ราย โดยในจำนวนนี้มีผู้เสียชีวิตจากประเทศอาร์เจนตินา 1 ราย ส่วนผู้บาดเจ็บทั้งหมดมากกว่า 34 คน นอกจากนี้ประชาชนในเมืองอิยาเปลยังไม่มีไฟฟ้าและน้ำประปาใช้เนื่องจากระบบทั้งสองเกิดความเสียหายจากแผ่นดินไหว และแรงสั่นไหวยังรู้สึกได้บนอาคารสูงในกรุงบัวโนสไอเรส เมืองหลวงของประเทศอาร์เจนตินา และเมืองเซาเปาลูในประเทศบราซิล ซึ่งห่างจากจุดเหนือศูนย์เกิดแผ่นดินไหวกว่า 1,100 กิโลเมตร และ 2,600 กิโลเมตรตามลำดับ
คลื่นสึนามิ

ศูนย์เตือนภัยสึนามิแปซิฟิกในโฮโนลูลู รัฐฮาวาย ได้ประกาศเตือนภัยคลื่นสึนามิบริเวณชายฝั่งของชิลีและเปรูหลังเกิดแผ่นดินไหว 6 นาที ซึ่งต่อมาได้คาดการณ์ความสูงของคลื่นว่าจะสูงมากกว่า 3 เมตรบริเวณชายฝั่งชิลี 1–3 เมตรบริเวณหมู่เกาะเฟรนช์โปลินีเซีย ซึ่งห่างออกไปในมหาสมุทรแปซิฟิกกว่า 7,800 กิโลเมตร 0.3–1 เมตรบริเวณชายฝั่งทวีปอเมริกาใต้ (นอกจากชิลี) และหมู่เกาะในโอเชียเนีย และต่ำกว่า 0.3 เมตรสำหรับชายฝั่งแปซิฟิกนอกเหนือจากที่กล่าวมา ประกาศดังกล่าวครอบคลุมพื้นที่ทั้งมหาสมุทรแปซิฟิกและแจ้งเตือนไปยังประเทศเอกวาดอร์ เปรู นิวซีแลนด์ ฟีจี หมู่เกาะโซโลมอน รัฐฮาวาย และรัฐแคลิฟอร์เนีย ความสูงของคลื่นสึนามิที่กระทบแนวชายฝั่งของแคว้นโกกิมโบ ประเทศชิลี วัดได้ 4.5 เมตร คลื่นทำให้เกิดน้ำท่วมในเมืองโกกิมโบ ตองกอย และกองกอง (ใกล้กับบัลปาราอิโซ) ทางการชิลีได้อพยพประชาชนที่อาศัยอยู่ริมชายฝั่งราวหนึ่งล้านคน
| ประเทศ/ดินแดน/รัฐ | เมือง/สถานที่ | ความสูง (เมตร) |
| --- | --- | --- |
|  ชิลี | โกกิมโบ | 4.75 |
|  ชิลี | บัลปาราอิโซ | 1.78 |
|  เฟรนช์พอลินีเชีย | นูกูฮีวา | 1.37 |
|  ชิลี | ตัลกาอัวโน | 1.28 |
|  ชิลี | หมู่เกาะควนเฟร์นันเดซ | 1.21 |
|  รัฐฮาวาย | ฮีโล | 0.93 |
|  ชิลี | เกาะอีสเตอร์ | 0.83 |
|  อเมริกันซามัว | ปาโกปาโก | 0.67 |
|  เอกวาดอร์ | หมู่เกาะกาลาปาโกส | 0.56 |
|  เปรู | กาเยา | 0.52 |
|  นิวซีแลนด์ | ไครสต์เชิร์ช | 0.25 |
|  หมู่เกาะโซโลมอน | ลาตา | 0.22 |
|  รัฐแคลิฟอร์เนีย | แซนตามอนิกา | 0.21 |
|  วานูวาตู | พอร์ตวิลา | 0.21 |
|  ซามัว | อาปีอา | 0.20 |
|  ญี่ปุ่น | เนมูโระ | 0.14 |
|  ตองงา | นูกูอะโลฟา | 0.09 |
เชิงอรรถ

"M6.4 – 58km W of Illapel, Chile". USGS.
"M6.1 – 44km WSW of Illapel, Chile". USGS.
"M6.2 – 70km W of Illapel, Chile". USGS.
"M7.0 – 25km W of Illapel, Chile". USGS.
"M6.4 – 64km NW of Illapel, Chile". USGS.
"M6.5 – 54km S of Ovalle, Chile". USGS.
"M6.7 – 53km W of Illapel, Chile". USGS.
"M6.3 – 90km NW of Valparaiso, Chile". USGS.
"M6.1 – 69km SW of Ovalle, Chile". USGS.
"M6.2 – 82km W of La Ligua, Chile". USGS.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แผ่นดินไหวในอิยาเปล พ.ศ. 2558
The International Seismological Centre has a bibliography and authoritative data for this event.
| ด ค ก← แผ่นดินไหวที่สำคัญใน พ> ศ. 2558 → |
| --- | --- |
 เนปาล†‡ (7.8, 25 เมษายน)  เนปาล† (7.3, 12 พฤษภาคม)  มาเลเซีย (6.0, 4 มิถุนายน)  ซินเจียงอุยกูร์ จีน (6.4, 3 กรกฎาคม)  ปากีสถาน (5.1, 24 กรกฎาคม)  สาธารณรัฐประชาธิปไตยคองโก (5.8, 7 สิงหาคม)  อิยาเปล ชิลี (8.3, 16 กันยายน)  อัฟกานิสถาน† (7.5, 26 ตุลาคม) 
ความรุนแรงของแผ่นดินไหวตามมาตราขนาดโมเมนต์ / † = แผ่นดินไหวที่มีผู้เสียชีวิตอย่างน้อย 30 คน / ‡ = แผ่นดินไหวที่มีผู้เสียชีวิตมากที่สุดในปีนี้
หินถล่มบนทางหลวงหมายเลข 5 ทางหลวงสำคัญของประเทศชิลี ตอนเหนือของอิยาเปล
ความเสียหายจากแผ่นดินไหวในเมืองอิยาเปล
สึนามิได้พัดเรือขึ้นมาเกยบนชายฝั่งเมืองโกกิมโบ
ความเสียหายจากสึนามิในเขตชุมชนใกล้ชายฝั่งเมืองโกกิมโบ
9 ธันวาคม

วันที่ 9 ธันวาคม เป็นวันที่ 343 ของปี (วันที่ 344 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 22 วันในปีนั้น
เหตุการณ์

พ.ศ. 2483 (ค.ศ. 1940) - สงครามโลกครั้งที่สอง: กำลังอังกฤษและเครือจักรภพเปิดฉากปฏิบัติการเข็มทิศ ปฏิบัติการทางทหารใหญ่แรกของฝ่ายสัมพันธมิตรในการทัพทะเลทรายตะวันตก
พ.ศ. 2489 (ค.ศ. 1946) - เริ่มการพิจารณาคดีแพทย์ เพื่อดำเนินคดีกับแพทย์ผู้ถูกกล่าวหาว่าเกี่ยวข้องกับการทดลองมนุษย์ของนาซีระหว่างสงครามโลกครั้งที่สอง
พ.ศ. 2501 (ค.ศ. 1958) - สมาคมจอห์น เบิร์ช ก่อตั้งขึ้นในสหรัฐอเมริกาเพื่อต่อสู้กับลัทธิคอมมิวนิสต์
พ.ศ. 2522 (ค.ศ. 1979) - คณะกรรมการนักวิทยาศาสตร์องค์การอนามัยโลกรับรองการหมดไปทั่วโลกของโรคฝีดาษ นับเป็นโรคติดต่อในมนุษย์ชนิดเดียวจนปัจจุบันที่ถูกกำจัดไปจากธรรมชาติอย่างสมบูรณ์